61-årige Erik Ingerslev Larsen skal stå i spidsen for SF i Jammerbugt Kommune ved kommunalvalget 17. november. Erik Ingerslev Larsen gik på efterløn i februar, så han kan koncentrere sig 100 procent om den politiske opgave i Jammerbugt Kommune. Han tror og håber på et andet politisk billede efter kommunalvalget. - Jeg tror at befolkningen i Jammerbugt Kommune har fået øjnene op for, at skal der ske udvikling og forbedringer er det nødvendigt med et andet flertal i kommunalbestyrelsen. Det er det vi har arbejdet for i denne periode. Og jeg er sikker på at SF står væsentligt styrket efter kommunalvalget den 17. november, siger Erik Ingerslev Larsen.

Referat:
Erik Ingerslev Larsen spidskandidat for SF Jammerbugt.